Diari Oficial de la Generalitat Valenciana


Sumari del DOGV 1709, del 24-01-1992 (1992/823710)

ORDRE de 14 de gener de 1992, del Conseller d'Obres Públiques, Urbanisme i Transports, per la qual es fa pública la convocatòria d'ajudes a ens locals per a l'execució en matèria de provisió d'aigua, sanejament i defensa contra avingudes.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/01/14/(1)/dof/vci/html**

### Dades del document

Número de DOGV
:   1709

Data del DOGV
:   24-01-1992

Secció del DOGV
:   DISPOSICIONS GENERALS

Número del document
:   1992/823710


Data del document
:   14-01-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 14 de gener de 1992, del Conseller d'Obres Públiques, Urbanisme i Transports, per la qual fa pública la covoncatòria d'ajudes a ens locals per a l'execució d'obres en matèria de provisió d'aigua, sanejament i defensa contra avingudes.  
Dins dels crèdits assignats als corresponents programes pressupostaris, la Conselleria d'Obres Públiques, Urbanisme i Transports ha realitzat una previsió per a obres de pressupost baix, la iniciativa i execució de les quals va a càrrec de les corporacions locals de la Comunitat Valenciana en matèria de provisió d'aigua, sanejament i defensa contra avingudes.  
A fi d'això i d'acord amb les atribucions que em confereixen els articles 35 (e) i 44 de la Llei 5/1983 de la Generalitat Valenciana, de 30 de desembre, de Govern Valencià; en execució dels principis de publicitat, concurrència i objectivitat que han de regir la concessió de les transferències de capital,  
ORDENE:  
Article primer  
Es convoca els ens locals de l?àmbit territorial de la Comunitat Autònoma Valenciana a sol·licitar subvencions per a obres de pressupost baix, la iniciativa i l?execució de les quals siga a càrrec de les corporacions locals de la Comunitat Valenciana en matèria de provisió d'aigua, sanejament i defensa contra avingudes, com també altres actuacions relacionades amb aquesta mena d'obres.  
Les citades ajudes s'atorgaran en els termes previstos en aquesta ordre, i la seua concessió, segons la quantia, se sotmetrà als requisits que a efecte d'això preveja la normativa en vigor.  
Article segon  
Les subvencions que aquesta ordre convoca i regula seran concedides quan hi haja encara crèdit disponible per a aquest fi, fins al 15 d'agost de 1992.  
El total de la quantia de les subvencions és de tres-cents milions.  
Línia de subvenció: 702/000/92, del programa 442.10, dels Pressupostos de la Generalitat Valenciana per a 1992.  
Article tercer  
Les sol·licituds de les corporacions locals interessades s'adreçaran al Director General d'Obres Públiques: avinguda de Blasco Ibáñez, núm. 50, València 46223, amb exemplar duplicat on es farà constar els següents extrems:  
- Ens locals que les sol·liciten.  
- Obra que s'ha de realitzar i el seu pressupost.  
- Justificació de la necessitat d'emprendre l?execució d'aquesta obra, segons els criteris de concessió de l'article 6.  
- Import de la subvenció que se sol·licita amb indicació dels percentatges de finançament i de les fonts de les quals la corporació local pensa obtenir el crèdit de la part que no resulte subvencionada.  
A aquest document s'haurà d'adjuntar, obligatòriament, aquests altres:  
A) Certificat d'acord de l?òrgan corresponent en el qual s'incloguen aquests extrems:  
1) Facultar el president de l'entitat local de què es tracte per a sol·licitar a la Conselleria d'Obres Públiques, Urbanisme i Transports l'ajuda necessària per a l'execució de les obres que es vol que se subvencionen, i també per a subscriure tots els documents que poguessen derivar-se'n de l'execució.  
2) Compromís d'acceptació futura de la subvenció sol·licitada en els termes en què la conselleria la pogués concedir, si en resulten beneficiaris.  
3) Compromís de la corporació local del finançament i posterior abonament de la part de l?import no subvencionat. Tot això segons les quantitats reflectides al projecte tècnic o memòria valorada, segons siga.  
4) Compromís perquè l?execució de l?obra s'ajustarà al que hi ha previst al projecte tècnic o memòria valorada, segons el cas, i també que es farà la tramitació efectiva de l?expedient de contractació i que aquest se substanciarà segons el que disposa la normativa de règim local de directa aplicació i, supletòriament, segons el que preveu la Llei de Contractes de l?Estat i el seu reglament amb totes les seues modificacions, especialment les d'actualització de la normativa comunitària europea.  
Sense perjudici del que disposa el paràgraf precedent i l'apartat (2), la corporació local subvencionada podrà, en el cas que la quantia de la subvenció no permeta emprendre efectivament l?execució de l?obra, renunciar a l'acord esdevingut en favor seu en el termini inexorable dels 10 dies hàbils següents al de la recepció de la notificació d'aquest acorda i en tal cas la Conselleria d'Obres Públiques, Urbanisme i Transports efectuarà les gestions necessàries per a deslliurar el crèdit disposat. Aquesta comunicació s'adreçarà així mateix al Director General d'Obres Públiques.  
5) Compromís d'informar la Divisió de Recursos Hidràulics de la Direcció General d'Obres Públiques d'aquesta conselleria de la tramitació i adjudicació de l?expedient contractual segons disposa el paràgraf precedent.  
6) Manifestació expressa que es coneix i s'accepta que la quantitat amb què la conselleria pogués subvencionar-les, no es veurà incrementada per cap motiu, i és, conseqüentment, a càrrec de l?entitat local beneficiària el finançament i pagament de l'addicional necessari, i també que si pel contrari les obres s'adjudicaven a la baixa, l'aportació de la Conselleria d'Obres Públiques, Urbanisme i Transports es veuria reduïda en idèntica quantia a aquesta.  
7) Manifestació expressa que es coneixen i accepten tots els requisits que s'estableixen en aquesta ordre, així com que l?incompliment d'aquests facultarà la Conselleria d'Obres Públiques, Urbanisme i Transports a revocar la subvenció concedida, la qual cosa implicarà l?obligació de retornar les quantitats que hagués pogut percebre l?entitat beneficiària.  
8) Compromís de comunicar la concessió d'altres ajudes per part dens públics per al mateix fi.  
B) Memòria valorada o projecte tècnic de l?obra que es vol subvencionar conformement amb els límits quantitatius que per a això establesca en cada moment la vigent Llei de Pressupostos de la Generalitat Valenciana per a 1992.  
Si es tractava d'obres per a les quals és exigible l'aportació del projecte tècnic, l'Oficina de Supervisió de Projectes de la Conselleria d'Obres Públiques, Urbanisme i Transports haurà d'informar favorablement sobre aquest.  
C) Programa o calendari de terminis d'execució de l?obra (no de dates), comptador des del moment de la recepció de la notificació de la resolució de la concessió de la subvenció, que al seu torn haurà de garantir que l?obra s'executa en l?exercici de 1992.  
L'esmentat calendari, l?elaborarà el tècnic competent de la corporació local i el subscriurà el que n'és president.  
D) Dades d'identificació fiscal i bancàries de l?entitat sol·licitadora, tals com número de compte al qual es vol efectuar les transferències, cas que hi haja subvenció; el titular d'aquest; la identificació de l?entitat bancària o caixa d'estalvis i el seu domicili.  
Article 4. Termini de presentació  
El termini de presentació de sol·licituds conclourà el 15 de juliol de 1992 i s'hauran de presentar als corresponents registres generals de la Conselleria d'Obres Públiques, Urbanisme, i Transports, situats a la seua seu central de l'avinguda Blasco Ibàñez, núm. 50, de València, i als serveis territorials de Castelló i Alacant, els quals són, respectivament, al carrer Navarra, núm. 40, i a l'avinguda Aguilera, núm. 1.  
Article cinqué. Abonament de la subvenció  
Les subvencions, les farà efectives directament aquesta conselleria en els següents termes:  
1. El 60% de l?import d'aquesta es lliurarà tot seguit a la realització de la concessió.  
2. El 25% s'abonarà després de l'aportació i de la comprovació de la següent documentació: còpia del contracte formalitzat per l?òrgan contractant i l'adjudicatari de les obres i certificacions d'obra, expedides pel director de l'obra, aprovades per l'òrgan competent de l?entitat local, l?import de la qual arribe, si més no, a la quantitat del 60% de pressupost de l?obra.  
3. El 15% s'abonarà després de l'aportació i comprovació d'aquesta documentació: certificacions d'obra, expedides pel director de l'obra i aprovades per l?òrgan competent de l?entitat local i acta de recepció provisional de l?obra.  
Si les obres les realitza l'administració pel sistema d'execució directa, la justificació de les certificacions és farà d'aquesta manera: la part dels costos de personal s'acreditaran mitjançant certificació que expedesca l?interventor o el secretari, la qual serà acreditativa d'haver estat satisfets amb càrrec als crèdits consignats al capítol VI del pressupost.  
La part dels costos d'adquisició de materials o de prestació de serveis s'acreditarà amb les còpies de les factures, aprovades per l?òrgan competent de l?entitat local, degudament diligenciades, còpia fidel de l?original, amb el segell de «,despesa finançada G V, COPUT: subvenció concedida, data i import».  
Article sisè. Criteris de concessió  
Hom atendrà preferentment les sol·licituds que reunesquen en major mesura les següents característiques:  
1. Gravetat del problema mesurat en termes absoluts i relatius de la població afectada.  
2. Obres que complementen d'altres ja executades o en execució.  
3. Urgència per atendre la necessitat.  
4. Capacitat financera i de gestió de la institució peticionària.  
5. Pressupost de l?obra.   
6. Atenció a la major part dels peticionaris.  
Article setè  
Els ens locals que en convocatòries anteriors de l?Ordre havien sol·licitat subvenció i aquesta no els va poder ser concedida per exhauriment de la consignació pressupostària, i que vulguen tornar a sol·licitar-la, hauran d'enviar de nou tota la documentació exigida en l'article 3.  
Article vuitè  
La sola recepció de la notificació de la resolució de concessió de la subvenció bastarà per a perfeccionar els drets i obligacions de les parts sense necessitat d'ulteriors formalitats.  
DISPOSICIO FINAL   
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 14 de gener de 1992.  
El Conseller d'Obres Públiques, Urbanisme i Transports, EUGENIO L. BURRIEL DE ORUETA  
ANNEX I  
Model de sol·licitud  
Ajuntament d ... ( ... )  
Obra que s'ha de realitzar: ......  
Pressupost ... PTA  
Justificació de la necessitat d'emprendre l?obra: .........  
Import de la subvenció que se sol·licita: ... PTA  
Percentatges de finançament: COPUT: ... % ; ajuntament: ... %  
Fonts d'obtenció de crèdit per part de la corporació local de la part no subvencionada ......  
A fi d'això s'adjunten aquests documents:  
Primer. Certificació d'acord plenari, que assumesca totes les responsabilitats incloses en l?ordre en tots els seus punts, amb firmes i segell autèntic i en exemplar duplicat.  
Segon. Memòria valorada o projecte tècnic verificats pel servei tècnic de l'ajuntament, a base de la quantia de la subvenció sol·licitada en exemplar duplicat.  
Tercer Programa o calendari de termini o terminis mensuals d'execució de l?obra, elaborat igualment per l?esmentat servei tècnic, en exemplar duplicat.  
Quart. Dades d'identificació fiscal d'aquesta corporació i els de l?entitat bancària amb especificació del número de compte, en exemplar duplicat.  
 , d de 1992   
Il·lm. Sr. Director General d'Obres Públiques. València


Còpia Permalink ELI